Referat fra FAU-møte, 11.10.22

Tilstede: Jarle Langeland (rektor), Camilla Erland Årnes (Fau-leder), Sissel Kvamme Hornnes (10b), Bent Svendsen (avd.leder), Knut Henriksen (9b), Ragnhild Dale Ringen (10a)

Nettvett og sosiale medier: Bent legger frem skolens arbeid med nettvett og sosiale medier. Dette jobbes med på alle trinn, og er hjemlet i opplæringsloven. Fokus: Hva er nettvett, hvordan oppføre seg på nett, hvordan unngå å skade seg ved å publisere, ikke tro alt du leser. Politiet kommer på besøk i 8.trinn for å informere om lovens virkning på internett. Skolen gjennomfører spørreundersøkelser på alle trinn om bruk av sosiale medier. *Bruk hue* er et undervisningsopplegg som brukes på skolen. Tips til foreldre av nettressurser, eks Barnevakten, Politiet (Delbart). Skolen jobber med et tverrfaglig tema som skal hete «Det digitale mennesket ved Tinntjønn skole».

Det tas opp hvorfor 10-klasse kan søke rektor om å få ha mobil i skoletiden. Skolen er opptatt av at elevene mer og mer skal lære seg å ta gode valg og lære nettvett. Det er elevene selv som søker om muligheten til å bruke mobil. Lærerne skal også mene noe om elevene er klare for å begynne å bruke telefonen igjen, og det settes betingelser for bruk.

Info om skolegrenser: I fjor var det snakk om å legge ned Tinntjønn skole, noe som kjent ikke ble noe av. Det snakkes nå om å flytte skolegrenser. Det er kommet et høringsbrev i dag hvor staben i oppvekst ber om opphevelse av skolekretsgrenser i gamle Søgne kommune. Det er avgjort at FAU, elevråd og SU skal kunne uttale seg i høringen.

FAU-leder vil sende ut høringsbrevet til alle FAU-representantene, så vil det lages en felles prosess på hvordan man får inn foreldrenes synspunkter. Disse vil så tas med videre i svaret fra skolen. Frist for høring er 25.10.22.

Diverse info: Kontaktlærer i 10c har vært sykemeldt lenge, og rektor orienterer om at det settes inn ny kontaktlærer i denne klassen. Skolen har utfordringer med å få ny naturfagslærer, og det ligger utlyst stilling på denne nå.

Referent Ragnhild Dale Ringen